|  |
| --- |
| ประกาศองค์การบริหารส่วนตำบลบางปะหันเรื่อง สอบราคาจ้างเหมาโครงการก่อสร้าง จำนวน ๑ โครงการ............................      ด้วยองค์การบริหารส่วนตำบลบางปะหัน อำเภอบางปะหัน จังหวัดพระนครศรีอยุธยา มีความประสงค์จะสอบราคาจ้างเหมาโครงการก่อสร้าง จำนวน ๑ โครงการ คือ           ๑.ประเภทโครงการก่อสร้างถนนคอนกรีตเสริมเหล็ก หมู่ที่ ๖ ตั้งไว้ ๑,๘๒๐,๐๐๐ บาท เพื่อจ่ายเป็นค่าจ้างเหมาก่อสร้างถนนคอนกรีตเสริมเหล็ก หมู่ที่ ๖ ขนาดกว้าง ๔.๐๐ เมตร ยาว ๘๐๐.๐๐ เมตร หนา ๐.๑๕ เมตร พร้อมลงลูกรังไหล่ทางข้างละ ๐.๑๕ เมตร ตามสภาพพื้นที่เดิม หรือพื้นที่รวมไม่น้อยกว่า ๓,๒๐๐ ตารางเมตร ตามรูปแบบแปลนและประมาณการขององค์การบริหารส่วนตำบลบางปะหัน พร้อมป้าย จำนวน ๒ ป้าย (ตั้งจ่ายจากเงินอุดหนุนเฉพาะกิจ)           **ผู้มีสิทธิเสนอราคาจะต้องมีคุณสมบัติดังนี้**           ๑.เป็นนิติบุคคล หรือบุคคลธรรมดา ที่มีอาชีพรับจ้างทำงานที่สอบราคาดังกล่าว           ๒.ไม่เป็นผู้ที่ถูกแจ้งเวียนชื่อเป็นผู้ที่ทิ้งงานของทางราชการ  รัฐวิสาหกิจ หรือหน่วยการบริหารราชการส่วนท้องถิ่น ในขระที่ยื่นซองสอบราคา           ๓.มีผลงานก่อสร้างประเภทเดียวกัน ในวงเงินไม่น้อยกว่า ๘๙๑,๐๐๐ บาท (แปดแสนเก้าหมื่นหนึ่งพันบาทถ้วน)           กำหนดดูสถานที่ก่อสร้างในวันที่ ๒๒ สิงหาคม ๒๕๕๔ ระหว่างเวลา ๑๐.๐๐ น. ถึงเวลา ๑๒.๐๐ น. ณ ที่ทำการองค์การองค์การบริหารส่วนตำบลบางปะหัน           ๔.กำหนดยื่นซองสอบราคา ระหว่างวันที่ ๘ - ๒๒ สิงหาคม ๒๕๕๔ ระหว่างเวลา ๐๘.๓๐ น. ถึงเวลา ๑๖.๓๐ น. ณ องค์การบริหารส่วนตำบลบางปะหัน และในวันที่๒๓ สิงหาคม ๒๕๕๔ ณ ศูนย์รวมข้อมูลข่าวสารการซื้อการจ้างขององค์การบริหารส่วนตำบลระดับอำเภอ หมู่ที่๖ อำเภอบางปะหัน  จังหวัดพระนครศรีอยุธยา โดยผู้เสนอราคาจะต้องยื่นซองสอบราคาที่ปิดผนึกซองเรียบร้อย  จ่าหน้าซองถึง  "ประธานคณะกรรมการเปิดซองสอบราคา" แล้วนำส่งมอบโดยตรงให้กับเจ้าหน้าที่รับซอง ณ ศูนย์รวมข้อมูลข่าวสารการซื้อหรือจ้างขององค์การบริหารส่วนตำบลระดับอำเภอฯ หมู่ที่๖ ตำบลบางปะหัน  ตามวันและเวลาดังกล่าว            ๕.กำหนดเปิดซองสอบราคาในวันที่ ๒๔ สิงหาคม ๒๕๕๔ เวลา ๐๙.๐๐ น. เป็นต้นไป ณ สถานที่เดียวกันกับข้อที่ ๔ สนใจติดต่อขอซื้อเอกสารราคาในราคาชุดละ ๕,๐๐๐ บาท (ห้าพันบาทถ้วน) ได้ ณ ที่ทำการองค์การบริหารส่วนตำบลบางปะหัน ได้ตั้งแต่บัดนี้เป็นต้นไปจนถึงวันที่ ๒๒ สิงหาคม ๒๕๕๔ หรือสอบถามทางโทรศัพท์หมายเลข ๐-๓๕๓๐-๑๘๕๙ ในวันและเวลาราชการ                                             ประกาศ  ณ  วันที่  ๘  เดือน สิงหาคม  พ.ศ.๒๕๕๔                                                         นายจำนงค์  เอี่ยมสำอางค์                                                        (นายจำนงค์  เอี่ยมสำอางค์)                                                 นายกองค์การบริหารส่วนตำบลบางปะหัน |